CELEX: 32016R2074
Language: lt
Date: 2016-11-25 00:00:00
Title: 2016 m. lapkričio 25 d. Komisijos įgyvendinimo reglamentas (ES) 2016/2074, kuriuo dėl medžiagos aliuminio salicilato, bazinio, iš dalies keičiamas Reglamentas (ES) Nr. 37/2010 (Tekstas svarbus EEE )

26.11.2016   
            
            
               LT
            
            
               Europos Sąjungos oficialusis leidinys
            
            
               L 320/29
            
         KOMISIJOS ĮGYVENDINIMO REGLAMENTAS (ES) 2016/2074
   2016 m. lapkričio 25 d.
   kuriuo dėl medžiagos aliuminio salicilato, bazinio, iš dalies keičiamas Reglamentas (ES) Nr. 37/2010
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 6 d. Europos Parlamento ir Tarybos reglamentą (EB) Nr. 470/2009, nustatantį Bendrijos farmakologiškai aktyvių medžiagų leistinų liekanų kiekių nustatymo gyvūninės kilmės maisto produktuose tvarką, panaikinantį Tarybos reglamentą (EEB) Nr. 2377/90 ir iš dalies keičiantį Europos Parlamento ir Tarybos direktyvą 2001/82/EB ir Europos Parlamento ir Tarybos reglamentą (EB) Nr. 726/2004 (1), ypač į jo 14 straipsnį kartu su 17 straipsniu,
   atsižvelgdama į Veterinarinių vaistų komiteto suformuluotą Europos vaistų agentūros nuomonę,
   kadangi:
   
               (1)
            
            
               pagal Reglamento (EB) Nr. 470/2009 17 straipsnį reikalaujama, kad reglamente būtų nustatytas farmakologiškai aktyvių medžiagų, naudojamų Sąjungoje maistiniams gyvūnams skirtuose veterinariniuose vaistuose arba gyvulininkystėje naudojamuose biocidiniuose produktuose, didžiausias leistinas liekanų kiekis (toliau – DLLK);
            
         
               (2)
            
            
               Komisijos reglamento (ES) Nr. 37/2010 (2) priedo 1 lentelėje išvardytos farmakologiškai aktyvios medžiagos, jų klasifikacija ir DLLK gyvūniniuose maisto produktuose;
            
         
               (3)
            
            
               aliuminio salicilatas, bazinis, šiuo metu įtrauktas į tą lentelę kaip leistina medžiaga, leidžiama išviršiniam naudojimui visų rūšių maistiniams gyvūnams, išskyrus galvijus, ožkas, arklinių šeimos gyvūnus, triušius ir pelekines žuvis. Aliuminio salicilatas, bazinis, taip pat yra leistina medžiaga, leidžiama naudoti galvijams, ožkoms, arklinių šeimos gyvūnams ir triušiams pagal nustatytą tos medžiagos laikinąjį DLLK, kurio galiojimas baigiasi 2016 m. gruodžio 31 d.;
            
         
               (4)
            
            
               Europos vaistų agentūrai (EMA) pateiktas prašymas modifikuoti dabartinį aliuminio salicilato, bazinio, įrašą iš jo išbraukiant galvijams, ožkoms, arklinių šeimos gyvūnams ir triušiams taikomo DLLK laikinumo statusą;
            
         
               (5)
            
            
               EMA, remdamasi Veterinarinių vaistų komiteto nuomone, rekomendavo panaikinti aliuminio salicilato, bazinio, naudojamo galvijams, ožkoms, arklinių šeimos gyvūnams ir triušiams, nustatyto DLLK laikinumo statusą;
            
         
               (6)
            
            
               todėl Reglamentas (ES) Nr. 37/2010 turėtų būti atitinkamai iš dalies pakeistas;
            
         
               (7)
            
            
               šiame reglamente nustatytos priemonės atitinka Veterinarinių vaistų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 37/2010 priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 25 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. lapkričio 25 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 152, 2009 6 16, p. 11.
   
      (2)  2009 m. gruodžio 22 d. Komisijos reglamentas (ES) Nr. 37/2010 dėl farmakologiškai aktyvių medžiagų, jų klasifikacijos ir didžiausios leidžiamosios koncentracijos gyvūniniuose maisto produktuose (OL L 15, 2010 1 20, p. 1).
   
      PRIEDAS
      Reglamento (ES) Nr. 37/2010 priedo 1 lentelėje medžiagos aliuminio salicilato, bazinio, įrašas pakeičiamas taip:
      
         
                     Farmakologiškai aktyvi medžiaga
                  
                  
                     Žymeklio likutis
                  
                  
                     Gyvūnų rūšis
                  
                  
                     DLK
                  
                  
                     Tiksliniai audiniai
                  
                  
                     Kitos nuostatos (pagal Reglamento (EB) Nr. 470/2009 14 straipsnio 7 dalį)
                  
                  
                     Terapinė klasifikacija
                  
               
                     „Aliuminio salicilatas, bazinis
                  
                  
                     Salicilo rūgštis
                  
                  
                     Galvijai,
                     ožkos,
                     arkliniai,
                     triušiai
                  
                  
                     200 μg/kg
                     500 μg/kg
                     1 500  μg/kg
                     1 500  μg/kg
                  
                  
                     Raumenys
                     Riebalai
                     Kepenys
                     Inkstai
                  
                  
                     ĮRAŠO NĖRA
                  
                  
                     Medžiagos nuo viduriavimo ir virškinamojo trakto uždegimo“
                  
               
                     Galvijai,
                     ožkos,
                     arkliniai
                  
                  
                     9 μg/kg
                  
                  
                     Pienas
                  
               
                      
                  
                  
                     NETAIKOMA
                  
                  
                     Visų rūšių maistiniai gyvūnai, išskyrus galvijus, ožkas, arklinius, triušius ir pelekines žuvis
                  
                  
                     DLK nebūtina
                  
                  
                     NETAIKOMA
                  
                  
                     Tik išviršiniam naudojimui.